ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea documentației tehnico-economice faza Proiect Tehnic, a indicatorilor tehnico-economici actualizați și a devizului general actualizat pentru obiectivul de investiții **"MODERNIZARE DRUMURI ÎN COMUNA VALEA IERII, JUDEȚUL CLUJ",** aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului

Consiliul Local al comunei Valea Ierii, întrunit în ședință ordinară din data de 23.09.2024,

Luând în dezbatere proiectul de hotărâre privind aprobarea documentației tehnico-economice faza Proiect Tehnic, a indicatorilor tehnico-economici actualizați și a devizului general actualizat pentru obiectivul de investiții **"MODERNIZARE DRUMURI ÎN COMUNA VALEA IERII, JUDEȚUL CLUJ",** aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului,

Văzând referatul nr.5379/16.09.2024 întocmit de viceprimarul comunei Valea Ierii,

Examinând raportul comun de specialitate întocmit de doamna ec.Ilea Nicoleta - consilier în cadrul Compartimentului Financiar-Contabil și doamna Farcaș Adriana -inspector de specialitate în cadrul compatimentului Turism și responsabil cu achizițiile publice,

Văzând avizele favorabile ale comisiilor de specialitate nr.1 și nr.3 din cadrul Consiliului Local;

Având în vedere prevederile:

- art. 44, alin.1 din Legea nr. 273/2006 cu privire la Finanțele Publice Locale cu modificările și completările ulterioare;

- O.U.G. nr. 95/2021 privind aprobarea Programului Naţional de Investiţii „Anghel Saligny” cu modificările ulterioare;

- Ordinul MDLPA nr. 1333/2021 pentru aprobarea Normelor metodologice pentru punerea în aplicare a prevederilor OUG nr. 95/2021;

- Ordinul MDLPA nr. 1321/2021 pentru aprobarea standardelor de cost aferente obiectivelor de investiţii prevăzute la art. 4 alin (1) lit. a)-c) din OUG 95/2021;

- Ordinul MDLPA nr. 2708/2022 privind modificarea și completarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții „Anghel Saligny”, pentru categoriile de investiții prevăzute la art. 4 alin. (1) lit. a)—d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1.333/2021;

- Documentația tehnică faza PT, elaborată pentru obiectivul de investiție: MODERNIZARE DRUMURI ÎN COMUNA VALEA IERII, JUDEȚUL CLUJ, de către proiectantul CONSIPRO S.R.L. – Cluj-Napoca;

- Contractul de execuție a lucrărilor nr. 3933/30 din data de 01.07.2024, încheiat între Comuna Valea Ierii în calitate de beneficiar și societatea CLARO BUILD S.R.L., în calitate de executant;

În baza prevederilor art. 87 alin.5, art.129, alin.(1), alin.(2), lit. b), alin 4, lit.d), art.139 alin. (3), lit.d), coroborat cu art. 5, lit. cc), din Ordonanța de urgenta nr.57/2019, privind Codul Administrativ, cu modificările și completările ulterioare,

În temeiul prevederilor art.196, alin. (1), lit. a) din Ordonanța de urgenta nr.57/2019, privind Codul Administrativ, cu modificările și completările ulterioare,

**Consiliul Local al comunei Valea Ierii adoptă prezenta hotărâre:**

**Art. 1.** Se aprobă documentația tehnico-economică faza Proiect Tehnic pentru obiectivul de investiții: **„MODERNIZARE DRUMURI ÎN COMUNA VALEA IERII, JUDEȚUL CLUJ”,** elaborată de către proiectantul CONSIPRO S.R.L – Cluj-Napoca.

**Art. 2.**Se aprobă devizul general actualizat pentru obiectivul de investiții „**MODERNIZARE DRUMURI ÎN COMUNA VALEA IERII, JUDEȚUL CLUJ”**, ca urmare a finalizarii procedurilor de achizitii publice, conform Anexei nr. 1 la prezenta hotărâre.

**Art. 3.** Se aprobă indicatorii tehnico – economici actualizați pentru obiectivul de investiții **„MODERNIZARE DRUMURI ÎN COMUNA VALEA IERII, JUDEȚUL CLUJ”**, conform Anexei nr. 2 care face parte integrantă din prezenta hotărâre.

**Art.4.** Se aprobă cofinanțarea obiectivului de investiții „**MODERNIZARE DRUMURI ÎN COMUNA VALEA IERII, JUDEȚUL CLUJ”**, din bugetul local al Comunei Valea Ierii cu suma de 464.407,50 lei (TVA inclus) pentru cheltuielile care nu se finanțează de la Bugetul de Stat prin Programul Național de Investiții „Anghel Saligny”.

**Art.5.** Cu ducerea la îndeplinire a prezentei hotărâri se încredințează Autoritatea Executivă .

**Art.6.** Prezenta hotărâre se comunică prin intermediul secretarului comunei, în termenul prevăzut de lege, viceprimarului comunei Valea Ierii, Instituției Prefectului - Județul Cluj și se aduce la cunoștință publică prin afișarea la sediul primăriei, precum și pe pagina de internet a primăriei www.e-comune.ro/primaria-valea-ierii-cj.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr.58 din 23.09.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*